**Tural Hümbətov** (24 yanvar 1994, Sankt-Peterburq, Rusiya) — müdafiəçi mövqeyində oynayan Azərbaycan futbolçusu. 2017-ci ildən Makedoniyanın "Pobeda" klubunda çıxış edir. 17, 19 və 21 yaşadək Azərbaycan yığma komandalarının şərəfini qoruyub. Bakıda keçirilən İslam Həmrəyliyi Oyunlarında 23 yaşadək futbolçulardan ibarət Azərbaycan yığmasının heyətinə salınmışdır.

Həyatı
------

Tural Hümbətov 1994-cü ildə Sankt-Peterburqda anadan olmuşdur. Futbolla 10 yaşında məşğul olmağa başlamışdır, onun ilk klubu Vasili Aleksandroviç Kostrovskinin çalışdırdığı DYUSŞ "Smena" klubu olmuşdur. Bir il sonra o, Sankt Peterburqun "Turbostroitel" komandasına (indiki "Zenit-84") keçir, burada məşqçisi Protasov Sergey İvanoviç olur. Klubun kapitanına çevrilən Tural burada 4 il keçirir. 2009-cu ildən 2011-ci ilə qədər Romanov Sergey İvanoviçin rəhbərliyi altında olan SDYUŞOR "Zenit"in oyunçusu olur

2011-ci ildə Sankt-Peterburq Dövlət Aerokosmik Cihazqayırma Universitetinin hüquq fakültəsinə qəbul olmuşdur.

Klub karyerası
--------------

### Çempionat

#### Rusiya

2011-ci ilin əvvəlində Zenit futbol komandasının Akademiyası ilə müqavilə bağlayır, 18 yaşadək komandanın tərkibində "Severo-Zapad" birinciliyində bir il keçirir. 2012-ci ildən 2013-cü ilə qədər 53 nömrə altında "Zenit" klubunun əvəzedici heyətinin üzvü idi.

#### Moldova

2013-ci ilin fevralında "Nistru Otaci" adlı Moldova klubuna transfer olunur. Moldovalılarla bir illik müqavilə imzalamasına baxmayaraq, 2013-cü ilin iyulunda dizindəki zədə üzündən yarım illiyə sıradan çıxır və klubu tərk edir. "Nistru"nun əsas heyətində oynadığı müddətdə Moldovanın yüksək diviziyonunda 9 oyun keçirib və ümumilikdə 729 dəqiqə oynayıb.

#### Azərbaycan

2014-cü ildə Azərbaycana yollanır və yanvar ayında "Araz-Naxçıvan" klubu ilə illik müqavilə imzalayır. Birinci diviziyonda yarımil çıxış etdikdən sonra, komandasıyla birgə Premyer Liqaya yüksəlir. Amma 3 aydan sonra komanda maddi səbəblərdən dağılır.

Bir ay sonra "İnter Bakı" ilə mövsümün sonunadək müqavilə imzalayır.

2015-ci ilin iyulunda Tərlan Əhmədovun dəvəti ilə "AZAL"-a keçir.

2017-ci ildə Makdeoniyanın "Pobeda" klubu Facebook hesabı ilə Tural Hümbətovla bir illik müqavilə imzaladığını açıqladı.

Milli futbol karyerası
----------------------

### U-17

22 oktyabr 2010-cu ildə Faru şəhərində Azərbaycanın 17 yaşadək gənclərdən ibarət milli komandasının heyətində Avropa Çempionatının kvalifikasiya matçında Portuqaliya yığması ilə görüşdə debüt edib.

### U-19

2011-ci ildən 2012-ci ilə qədər Azərbaycanın 19 yaşadək yeniyetmələrdən ibarət yığma komandasının üzvü olub və onun heyətində FİFA-nın birinci vitse-prezidenti Qranatkinin xatirəsinə həsr olunmuş futbol üzrə yeniyetmə komandaların beynəlxalq turnirində iki dəfə iştirak etmişdir.

Xarici keçidlər
---------------

* *soccerway.com* saytında hesabı (ingiliscə)
* Azərbaycan Peşəkar Futbol Liqasının saytında

Mənbələr
--------

* *transfermarkt.com* saytında hesabı (ingiliscə)
* Player information on footballdatabase.eu (ingiliscə)



1. ↑  Azərbaycanlı futbolçu Makedoniya klubunda - Foto[*ölü keçid*]
2. ↑  "Millimizin İslamiada üçün heyəti açıqlandı Arxivləşdirilib 2021-07-11 at the Wayback Machine" Qol
3. ↑  Состав дубля Зенита 2012/13 Arxivləşdirilib 2017-07-20 at the Wayback Machine (rusca)
4. ↑  «Зенит» (Санкт-Петербург) Состав команды. Чемпионат России–2012/13 Arxivləşdirilib 2021-07-09 at the Wayback Machine (rusca)
5. ↑  Tural Hümbətov moldova.sports.md Arxivləşdirilib 2021-07-09 at the Wayback Machine saytında
6. ↑   "Araz Naxçıvan" 10 futbolçunu sinağa çəkir Arxivləşdirilib 2021-07-12 at the Wayback Machine
7. ↑  "Azərbaycanlı futbolçu Makedoniya klubunda - Foto[*ölü keçid*]"
8. ↑  Portugal U17 vs. Azerbaijan U17 2 - 0 Arxivləşdirilib 2014-01-08 at the Wayback Machine (ingiliscə)
9. ↑  "Мемориал Валентина Гранаткина - Национальная сборная Азербайджана (Игроки 1994 года рождения)". 2014-04-16 tarixində orijinalından arxivləşdirilib. İstifadə tarixi: 2017-07-21.